EkBass/fiwiki-20250220-pages-articles huggingface dataset:
Sapporo (panimo)

Sapporo (, Sapporo Bīru Kabushiki-gaisha) on japanilainen olutpanimo. Se on perustettu vuonna 1876 Sapporossa ja sen pääkonttori sijaitsee Shibuyan alueella Tokiossa. Yksi tunnetuimpia Sapporon merkkejä on Yebisu (jap. ヱビス). Yebisu perustettiin alun perin erillisenä yrityksenä vuonna 1890 ja lanseerattiin uudestaan 1971. == Aiheesta muualla == *Yrityksen kotisivut *Sapporo USA Luokka:Japanilaiset panimot Luokka:Japanilaiset teollisuusyritykset
Sirkut (suku)

Sirkut (Emberiza) on sirkkujen heimoon kuuluva varpuslintusuku. Sirkut ovat pääasiassa siemensyöjiä, joilla on voimakas, lyhyehkö nokka. Koiraiden lisääntymisajan höyhenpuku on tavallisesti hyvin värikäs, yleensä keltaisin, mustin tai ruskein kuvioin. Naaraat ja nuoret linnut sekä peruspukuiset koiraat ovat ruskean tai harmaan sävyisiä ja viiruisia. Sirkkuja on BirdLife Suomen luokituksen mukaan 15 lajia. Ne elävät Euraasiassa ja Afrikassa. Monet lajit ovat muuttolintuja. Ne laativat pesänsä tavallisesti maahan tai matalalle kasvillisuuteen. Poikaset lähtevät pesästä ennen kuin ovat lentokykyisiä. Kanariansaarilla eli lentokyvytön sirkku Emberiza alcoveri, joka kuoli sukupuuttoon eurooppalaisten asutettua saaret. Suomessa on tavattu 13 sirkkulajiahttps://archive.is/20120523220512/http://www.birdlife.fi/havainnot/rk/suomessa_tavatut_lintulajit.shtml#Emberizidae BirdLife Suomi, joista vakituisesti pesii 2 lajia: keltasirkku ja peltosirkku. Peltosirkun pesimäkanta on Suomessa voimakkaasti taantunut. == Sirkkulajit == * Harmaasirkku, Emberiza calandra * Keltapääsirkku, Emberiza cineracea * Keltasirkku, Emberiza citrinella * Kiinanvuorisirkku, Emberiza godlewskii * Kivikkosirkku, Emberiza buchanani * Mustakurkkusirkku, Emberiza stewarti * Mäkisirkku, Emberiza jankowskii * Mäntysirkku, Emberiza leucocephalos * Niittysirkku, Emberiza cioides * Peltosirkku, Emberiza hortulana * Pensassirkku Emberiza cirlus * Ruostekurkkusirkku, Emberiza caesia * Tiibetinsirkku, Emberiza koslowi * Vuorisirkku, Emberiza cia * Vyösirkku, Emberiza fucata == Lähteet == Luokka:Sirkut
Xabier Fernández

Xabier Fernández Gaztañaga (s. 19. lokakuuta 1976 Ibarra, Guipúzcoan maakunta, Espanja) on espanjalainen kilpapurjehtija. 49er-luokassa kilpaileva Fernández saavutti olympiakultaa Ateenassa 2004 parinsa Iker Martínezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan- mestaruuden kolmesti (2002, 2007, 2008).Españoles El Mundo. Viitattu 17.8.2008. == Lähteet == Luokka:Espanjalaiset kilpapurjehtijat Luokka:Espanjalaiset olympiavoittajat Luokka:Vuonna 1976 syntyneet Luokka:Elävät henkilöt
Iker Martínez

Iker Martínez de Lizarduy Lizarribar (s. 16. kesäkuuta 1977 San Sebastián, Guipúzcoan maakunta, Espanja) on espanjalainen kilpapurjehtija. 49er-luokassa kilpaileva Martínez saavutti olympiakultaa Ateenassa 2004 parinsa Xabier Fernándezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan-mestaruuden kolmesti (2002, 2007, 2008).Españoles El Mundo. Viitattu 17.8.2008. == Lähteet == Luokka:Espanjalaiset kilpapurjehtijat Luokka:Espanjalaiset olympiavoittajat Luokka:Vuonna 1977 syntyneet Luokka:Elävät henkilöt
Parhaan käsikirjoituksen Annie-palkinto

Parhaan käsikirjoituksen Annie-palkinto on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaation käsikirjoittajalle. Vuonna 1994 palkinto annettiin parhaalle tarinan avustajalle. Poikkeuksellisesti vuonna 2002 Annie- palkintoja ei jaettu ollenkaan. Vuodesta 1998 lähtien palkintoa on jaettu kahdessa osassa, parhaasta elokuvan- ja television käsikirjoituksesta. Sitä ennen palkintoa jaettiin vuorotellen parhaasta käsikirjoituksesta elokuvan ja televisiosarjan välillä. == Voittajat == Vuosi TV:n käsikirjoittaja Televisiosarja Elokuvan käsikirjoittaja Elokuva 2011 Carolyn Omine Simpsonit John Logan Gore Verbinski James Byrkit Rango 2011 Geoff Johns Matthew Beans Zeb Wells Hugh Sterbakov Matthew Senreich Breckin Meyer Seth Green Mike Fasolo Douglas Goldstein Tom Root Dan Milano Kevin Shinick Hugh Davidson Robot Chicken: Star Wars Episode III William Davies Dean DeBlois Chris Sanders Näin koulutat lohikäärmeesi 2010 Daniel Chun Simpsonit Wes Anderson Noah Baumbach Fantastic Mr. Fox 2009 Tom Root Douglas Goldstein Hugh Davidson Mike Fasolo Seth Green Dan Milano Matthew Senreich Kevin Shinick Zeb Wells Breckin Meyer Robot Chicken Jon Aibel Glenn Berger Kung Fu Panda 2008 Ian Maxtone-Graham Billy Kimball Simpsonit Brad Bird Rottatouille 2007 Ian Maxtone-Graham Simpsonit Dick Clement Ian La Frenais Chris Lloyd Joe Keenan Will Davies Virran viemää 2006 C. H. Greenblatt Paul Tibbitt Mike Bell Tim Hill Paavo Pesusieni Steve Box Nick Park Bob Baker Mark Burton Wallace & Gromit: Kanin kirous 2005 Etan Cohen Kukkulan kuningas Brad Bird Ihmeperhe 2004 Matt Warburton Simpsonit Andrew Stanton Bob Peterson Dave Reynolds Nemoa etsimässä 2003 Norm Hiscock Kukkulan kuningas Hayao Miyazaki Henkien kätkemä 2001 Ron Weiner Futurama Ted Elliott Terry Rossio Joe Stillman Roger S. H. Schulman Shrek 2000 Steve Young Olive, the Other Reindeer John Lasseter Pete Docter Ash Brannon Andrew Stanton Rita Hsiao Doug Chamberlain Chris Webb Toy Story 2 1999 Tim Long Simpsonit Brad Bird Tim McCanlies Rautajätti 1998 Charles M. Howell IV Earl Kress John Ludin Äly ja Väläys Rita Hsiao Christopher Sanders Philip LaZebnik Raymond Singer Eugenia Bostwick-Singer Mulan 1997 Jason Butler Rote Paul Rudish Dexterin laboratorio Ei jaettu 1996 Ei jaettu Andrew Stanton Joss Whedon Joel Cohen Alec Sokolow Toy Story – leluelämää 1995 Ben Edlund The Tick Ei jaettu Luokka:Annie-palkinto
Stor-Elvdal

Stor-Elvdal on kunta Innlandetin läänissä Norjassa. Vuoden 2024 alussa Stor- Elvdalissa oli 2 276 asukasta. Stor-Elvdalin nykyiset rajat ovat vuodelta 1965, jolloin Sollia yhdistettiin siihen. Kunnan väkiluku on ollut tasaisessa laskussa 1950-luvulta lähtien. Ainoa taajama on hallintokeskus Koppang. ==Kuvia== Stor-Elvdal kirke.jpg|Stor-Elvdalin kirkko Sollia kirke01.jpg|Sollian kirkko Storelgen i Stor-Elvdal 2(crop).jpg|Hirvipatsas valtatie 3:n varrella. ==Tunnettuja henkilöitä== * Ole Olsen Evenstad (1766–1833), Eidsvollin kansalliskokousmies == Lähteet == ==Aiheesta muualla== *
Sør-Odal

Sør-Odal on kunta Innlandetin läänissä Norjassa. Sør-Odal perustettiin vuonna 1838, jolloin Norjassa otettiin käyttöön kunnallinen itsehallinto. Vuoden 2024 alussa kunnassa oli 8 112 asukasta. Sør-Odalin hallinnollinen keskus on Skarnes. Sen lisäksi kunnan alueella sijaitsevat Sanderin ja Disenån taajamat. ==Kuvia== Ullern kirke (Sør-Odal).JPG|Ullernin kirkko Oppstad kirke.jpg|Oppstadin kirkko ==Tunnettuja henkilöitä== * Amund Sjøbrend (s. 1952), pikaluistelija * Øystein Sunde (s. 1947), muusikko == Lähteet == ==Aiheesta muualla== *
Tolga

Tolga on kunta Innlandetin läänissä Norjassa. Tolgan kunta (silloinen Tolgen) perustettiin 1. tammikuuta 1838. Os erotettiin Tolgasta omaksi kunnakseen 1926. Kunnat yhdistettiin vuonna 1966 Tolga-Osin kunnaksi, mutta erotettiin jälleen 1976. Vuoden 2024 alussa Tolgassa oli 1 604 asukasta. ==Kuvia== Tolga stasjon.jpg|Tolgan asema Rørosin radan varrella. Tolga kirke.jpg|Tolgan kirkko Holøydalen kapell med kirkegård.jpg|Holøydalenin kirkko ==Tunnettuja henkilöitä== * Tone Hulbækmo (s. 1957), kansanmuusikko * Hans Fredrik Jacobsen (s. 1954), kansanmuusikko == Lähteet == ==Aiheesta muualla== *
Juustokärpäset

Juustokärpäset (Piophilidae) on heimo, joka käsittää joukon pieniä kärpäsiä. Heimoon kuuluu 23 sukua, joissa on yhteensä 67 lajia. Yksittäisistä lajeista merkittävin lienee Piophila casei. Vuonna 2010 julkisuuteen tulleiden tietojen mukaan Thyreophora cynophila -niminen, 160 vuoden ajan sukupuuttoon kuolleeksi uskottu juustokärpäslaji löydettiin uudestaan Espanjasta. Aikuiset yksilöt ovat pieniä, kiiltäviä kärpäsiä, joissa on usein sinertävä vivahde. Tuntosarvet muodostuvat kolmesta jaokkeesta ja niissä on kaksi aristaa.http://delta-intkey.com/britin/dip/www/piophili.htm Luonnossa juustokärpästen toukat ovat saprotrofeja ja elävät mm. raadoissa rasvakudosta syöden. Tärkeän poikkeuksen muodostaa Neottiophilum-suku, jonka toukat elävät linnunpesissä ja imevät verta. Ihmiselle juustokärpäset aiheuttavat taloudellista vahinkoa, sillä toukat pilaavat juustoja sekä muita rasvaisia elintarvikkeita. Mikäli kärpäsentoukkia joutuu ruuansulatuskanavaan, ne eivät kuole mahanesteessä vaan kulkeutuvat elävinä suolistoon ja voivat aiheuttaa vakavia haavaumia suolen seinämään.http://www.assfullofcum.com/casu-modde.html Toukilla on erikoinen kyky liikkua hyppimällä käyttäen vartaloaan jousen tavoin.http://www.deathonline.net/decomposition/corpse_fauna/flies/cheese.htmhttp://bugguide.net/node/view/89214 Piophila casei -lajin toukat ovat olennainen osa sardinialaisen casu marzu -juuston valmistusta. Protopiophila litigata munii hirvien ja peurojen pudonneisiin sarviin.http://www.bonduriansky.net/antlerflies.htm Prochyliza xanthostoma on erikoinen laji, sillä sen koiras ja naaras eroavat ulkomuodoltaan huomattavasti. Lajin koiraat myös taistelevat naaraista näyttävästi.http://www.bonduriansky.net/waltzingflies.htm == Lähteet == Luokka:Kärpäset cs:Sýrorodka drobná de:Piophila casei fr:Mouche du fromage sv:Ostfluga
Trysil

Trysil on kunta Innlandetin läänissä Norjassa. Trysilin kunta perustettiin kunnallisen itsehallinnon käyttöönoton yhteydessä 1838. Vuoden 2024 alussa kunnassa oli 6 566 asukasta. Trysilissä on talviurheilukeskuksia ja paljon vapaa-ajanasuntoja. Hallinnollinen keskus on Innbygda, jonka lisäksi kunnassa sijatsee pienempi Nybergsundin taajama. == Media == Paikallislehti Lokalavisa Trysil – Engerdal ilmestyy torstaisin. == Kuvia == Trysil kirke.JPG|Trysilin kirkko Henrik Kristoffersen.jpg|Henrik Kristoffersen kilpailemassa Trysilfjelletissä. == Tunnettuja henkilöitä == * Jan Axel Blomberg (s. 1969), rumpali * Hallgeir Brenden (1929–2007), maastohiihtäjä * Johan Sætre (s. 1952), mäkihyppääjä * Halldis Moren Vesaas (1907–1995), kirjailija == Lähteet == == Aiheesta muualla == *
Gaugiino

Gaugiino on nimitys hypoteettiselle hiukkaselle, joka esiintyy supersymmetrisissa mittakenttäteorioissa. Gaugiinot ovat mittabosonien superpartnereita ja näin ollen fermioneja. Minimaalisessa standardimallin supersymmetrisessä laajennuksessa (MSSM) gaugiinot ovat : *gluino, joka on gluonin superpartneri ja siten kantaa värivarausta. *wino, joka on W-bosonin superpartneri. *bino, joka on heikkoa hypervarausta vastaavan mittabosonin superpartneri. Nimi Spin Mittaryhmä Varaus SM-partneri Kenttien lkm bino ½ U(1) heikko hypervaraus B 1 wino ½ SU(2)L heikko isospin W 3 gluino ½ SU(3) värivaraus gluoni 8 Supergravitaation sisältävissä teorioissa gravitonin superpartneri on gravitiino, joka tosin harvemmin lasketaan kuuluvaksi gaugiinoihin. Sähköheikon symmetriarikon jälkeen bino sekoittuu heikkoa isospiniä vastaavan neutraalin mittabosonin (neutraali wino) kanssa, jolloin näiden lineaarikombinaatioista voidaan käyttää nimeä fotino ja zino. Tällöin *zino on Z-bosonin superpartneri. *fotiino on fotonin superpartneri. Koska supersymmetrisia partnerihiukkasia, joilla on samat kvanttiluvut kuin näillä, on muitakin, tämä sekoittuminen ei riitä, eivätkä zino ja fotino siten ole fysikaalisia hiukkasia. Sähköheikot gaugiinot (wino, bino) sekoittuvat myös Higgsin bosonien superpartnereiden (higgsiinot) kanssa muodostaen lineaarikombinaatioina neutraliinot sekä chargiinot. Neutraliinot ovat sähkömagneettisesti neutraaleiden superpartnereiden (bino ja neutraali wino sekä Higgsin hiukkasen neutraalit superpartnerit) kombinaatioina neutraaleja. Vastaavasti chargiinot ovat varattujen superpartnereiden (varatut winot sekä Higgsin hiukkasen varatut superpartnerit) kombinaatioina varattuja. Gaugiinoista puhuttaessa kenttien sanotaan olevan mittakannassa, joka tarkoittaa kentän esitystä mittakenttäteorian mukaisesti invariantissa muodossa. Mittasymmetrian rikkoutuessa muodostuvat edellä mainitut lineaarikombinaatiot, jolloin kenttien sanotaan olevan massakannassa. Kentistä käytetään tällöin siis nimeä neutraliino ja chargiino. Kevein neutraliino on useissa supersymmetrisissä malleissa myös kevyin supersymmetrinen hiukkanen. Neutraalina ja heikosti vuorovaikuttavana hiukkasena se on hyvä pimeän aineen kandidaatti. ==Katso myös== *Hiukkasfysiikan standardimalli ==Lähteet== Luokka:Supersymmetria Luokka:Hypoteettiset alkeishiukkaset
Tynset

Tynset (vanha kirjoitusasu Tønsæt) on kunta Innlandetin läänissä Norjassa. Tynsetin kunta perustettiin vuonna 1838. Alvdalin kunta erotettiin Tynsetistä vuonna 1864, ja Kviknen kunta yhdistettiin siihen vuonna 1966. Vuoden 2024 alussa Tynsetissä oli 5 692 asukasta. Maa- ja metsätalous ovat merkittäviä elinkeinoja Tynsetissä. Kunnan ainoa taajama on hallintokeskus Tynset. == Kuvia == Tynset Stasjon.jpg|Tynsetin asema Rørosin radan varrella. Taustalla kunnantalo. Tynset spark1.jpg|Suuri potkukelkka kunnan keskustassa. Tynset kyrkje01.jpg|Tynsetin kirkko Bjørgan prestegård, Hedmark - Riksantikvaren-T119 01 0096.jpg|Bjørnstjerne Bjørnsonin synnyintalo Bjørgan. == Lähteet == == Aiheesta muualla == *
Våler (Innlandet)

Våler on kunta Innlandetin läänissä Norjassa. Vuoden 2024 alussa Vålerissa oli 3 615 asukasta.<ref name="ssb/> Hallinnollinen keskus on Våler, jonka lisäksi kunnassa sijaitsee Braskereidfossin taajama. Våler erotettiin omaksi kunnakseen Åsnesista vuonna 1854. ==Kuvia== Våler kirke.jpg|Vålerin kirkko Gravberget kirke.jpg|Gravbergetin kirkko Våler stasjon.jpg|Lakkautettu Vålerin asema Solørin radan varrella. ==Tunnettuja henkilöitä== * Frode Haltli (s. 1975), harmonikkataiteilija == Lähteet == ==Aiheesta muualla== *
Åmot

Åmot on kunta Innlandetin läänissä Norjassa. Åmotin kunta perustettiin vuonna 1838. Vuoden 2024 alussa kunnassa oli 4 289 asukasta. Åmotin hallinnollinen keskus ja ainoa taajama on Rena. Vuonna 2000 kunnan alueella tapahtui Åstan junaturma, jossa menehtyi 19 ihmistä. == Kuvia == Nordre-Osen-Old-Church- Åmot-Norway.jpg|Nordre Osenin vanha kirkko Åmot kirke.jpg|Åmotin kirkko == Tunnettuja henkilöitä == * Vidar Sandbeck (1918–2005), muusikko ja kirjailija * Anne-Catharina Vestly (1920–2008), lastenkirjailija == Lähteet == ==Aiheesta muualla== *
Åsnes

Åsnes on kunta Innlandetin läänissä Norjassa. Sen läpi virtaa Glomma-joki. Maa- ja metsätalous ovat tärkeitä elinkeinoja. Vuoden 2024 alussa kunnassa oli 7 339 asukasta. Åsnesin hallintokeskus on Flisa, jonka lisäksi kunnassa sijaitsee pienempi taajama Kjellmyra. ==Media== Paikallislehti Solungavisa ilmestyy torstaisin. ==Kuvia== Flisa stasjon.jpg|Entinen rautatieasema Solørin radan varrella. Aasnes kirke.jpg|Åsnesin kirkko Arneberg kirke.jpg|Arnebergin kirkko ==Tunnettuja henkilöitä== * Hans Jacob Sparre Schneider (1853–1918), norjalainen eläintieteilijä == Lähteet == Luokka:Åsnes
Kivikylä

Kivikylä on Raumalla sijaitseva kylä. Se sijaitsee pari kilometriä Lapin kirkonkylän luoteispuolella Eurajoelle johtavan yhdystien 2070 varrella. Kivikylä tunnetaan erityisesti Unescon maailmanperintöluetteloon kuuluvasta Sammallahdenmäen muinaisjäännösalueesta, joka on yksi Pohjoismaiden edustavimmista pronssikautisista kohteista. Kivikylä on myös lihanjalostusyritys Kivikylän Kotipalvaamon kotipaikka. Kylässä toimii yrityksen tuotantolaitos ja tehtaanmyymälä. == Lähteet == Luokka:Rauman kylät Luokka:Lappi (Rauma)
Meigsin piirikunta (Ohio)

Meigsin piirikunta on piirikunta Ohiossa, Yhdysvalloissa, joka on nimetty Ohion neljännen kuvernöörin Return Meigsin mukaan. Sen hallinnollinen keskus on Pomeroy ja suurin kylä Middleport. ==Maantiede== Meigsin naapuripiirikuntia ovat Gallia lounaassa, Vinton lännessä, Athens pohjoisessa ja Länsi-Virginian puolella Woodin, Jacksonin sekä Masonin piirikunnat. ==Väestö== Piirikunnassa oli vuoden 2010 väestönlaskennassa 23 770 ihmistä. Etniset ryhmät jakautuvat valkoisiin, joita on 97,5 %, mustiin (1,0 %), alkuperäisamerikkalaisiin (0,2 %) ja aasialaisiin (0,2 %). Kotitalouden mediaanitulo on 33 708 dollaria ja köyhyysrajan alapuolella oli 21,3 % väestöstä 2007–2011 välisenä aikana. == Lähteet == Luokka:Ohion piirikunnat
C. H. Greenblatt

Carl H. Greenblatt (s. 17. kesäkuuta 1972 Plano, Texas) on yhdysvaltalainen Annie-palkittu käsikirjoittaja ja animaattori. Hänet tunnetaan erityisesti Paavo Pesusienen parista, jossa Greenblatt animoinnin lisäksi toimi käsikirjoittajana, sekä satunnaisesti ohjaajana ja ääninäyttelijänä. Vuodesta 2007 lähtien hän on työskennellyt enimmäkseen luomansa animaatiosarjan Chowderin parissa. ==Ura== Greenblatt syntyi Texasissa, jossa hän opiskeli animaattoriksi Austinissa Texasin yliopistossa vuosina 2000–2004. Greenblattin kiinnostus piirrettyjä kohtaan alkoi lapsena, ja hän muun muassa loi kuudennella luokalla lyhytsarjakuvan Zibber. Myöhemmin collegessa Greenblatt loi hieman pidemmän sarjakuvan Durbingle the Goat Boy. Animaatioiden pariin hän päätyi työskentelemään toimittuaan sitä ennen opiskeluaikana televisiomainosten taiteellisena ohjaajana. Ensimmäisen animaatiosarjan pariin Greenblatt pääsi vuonna 2001 toimiessaan storyboardien tekijänä Paavo Pesusienessä. Myöhemmin hän pääsi työskentelemään myös sarjan käsikirjoituksien parissa. Valmistuttuaan animaattoriksi Greenblatt päätyi työskentelemään Cartoon Network Studiosin tuottamiin animaatiosarjoihin The Grim Adventures of Billy & Mandy ja Evil Con Carne, jossa hän työskenteli animoinnin lisäksi käsikirjoittajana ja Fred Fredburgerin äänenä. Samoihin aikoihin Greenblatt suunnitteli omaa animaatiosarjaa Chowder, jota hän alkoi toteuttaa vuonna 2007. ==Filmografia== * Paavo Pesusieni (2000–2006) * The Grim Adventures of Billy & Mandy (2004–2005) * Evil Con Carne (2004) * The X's (2005) * Chowder (2007–2010) * Fish Hooks (2010) ==Aiheesta muualla== * * * Greenblattin blogi * TV.com Luokka:Yhdysvaltalaiset animaattorit Luokka:Yhdysvaltalaiset televisiokäsikirjoittajat Luokka:Annie-palkinnon saajat Luokka:Vuonna 1972 syntyneet Luokka:Elävät henkilöt
Rebecca Romero

Rebecca Romero (s. 24. tammikuuta 1980 Carshalton, Greater London) on englantilainen ratapyöräilijä ja entinen soutaja. Hän on voittanut maailmanmestaruuden ja olympiamitalin molemmissa lajeissa ja on kultamitalisti Pekingin olympiakisojen ratapyöräilyn 3 km henkilökohtaisesta takaa-ajosta. Romero on ainoa brittinainen, joka on voittanut olympiamitalin kahdessa eri urheilumuodossa (ja toinen britti Paulo Radmilovicin ohella). == Lähteet == == Aiheesta muualla == * Viralliset kotisivut Luokka:Brittiläiset olympiavoittajat Luokka:Brittiläiset soutajat Luokka:Englantilaiset ratapyöräilijät Luokka:Vuonna 1980 syntyneet Luokka:Elävät henkilöt
Psychodomorpha

Psychodomorpha on sääskiin kuuluva kaksisiipisten osalahko. Ryhmä saattaa olla parafyleettinenhttp://bugguide.net/node/view/97797. Monet lajit ovat pieniä, karvaisia sääskiä, joiden naaraat imevät verta. Toukat elävät viemäreissä ja likavesissä. Phlebotomus- ja Lutzomyia-sukujen perhossääsket levittävät useita trooppisia sairauksia, erityisesti leishmaniaasia.http://www.nzetc.org/tm/scholarly/tei-WH2Surg-pt2-c7.html http://www.microbiologybytes.com/introduction/Parasitology.html == Lähteet == Luokka:Sääsket
Batman versus Predator

Batman versus Predator on sarjakuvahahmo Batmanin ja elokuvahahmo Predatorin yhteenotosta kertova sarjakuva. Tarina on saanut kaksi jatko-osaa: Batman versus Predator II: Bloodmatch (1995) ja Batman versus Predator III: Blood Ties (1997). Predator on ottanut yhteen myös Teräsmiehen kanssa. == Tarina == === Ensimmäinen kirja === Kirjatrilogian ensimmäinen osa alkaa Gotham Cityssä järjestettävästä nyrkkeilyottelusta. Kamppailun molempia osapuolia tukevat Gothamin tunnetuimmat ja kovimmat mafiosot - Alex Yeager ja Leo Brodin. Ottelun voittaja löydetään pian ottelun käymisen jälkeen kuolleena asunnostaan, ja Batman (oikealta nimeltään Bruce Wayne) kutsutaan auttamaan rikospaikkatutkinnoissa. Hävinneen osapuolen tukijana toiminut Brodin vaikuttaa omaavan motiivin voittajan tappamiseen, mutta äärimmäisen raa’alla tavalla surmatun ottelijan ruumis väittää toisin - uhrin selkäranka ja pääkallo on revitty irti muusta ruumiista. Konflikti leviää pian uutisena ympäri kaupunkia, ja Gothamin pormestari yrittää asian lieventämiseksi järjestää tapaamisen Yeagerin ja Brodinin välillä. Kesken tapaamisen tunkeilija kuitenkin murhaa Yagerin. Johtolankojen avulla Batman päätyy tappajan piilopaikkaan, jossa hän ajautuu tappavaan kaksintaisteluun Predatorin kanssa. Batman saa kamppailussa vakavia vammoja, mutta onnistuu Predatorin paettua palaamaan takaisin piilopaikkaansa jossa hänen hovimestarinsa Alfred Pennyworth aloittaa vammojen parantamisen. Seuraavien päivien ajan Batmanin on pysyttävä pakolla pois rikosten torjumisesta. Tuona aikana Brodin sekä Yeagerin avustaja ja Gothamin pormestari saavat surmansa salaperäisesti, ja poliisipäällikkö James Gordonin saapuva tunkeilija miltei surmaa hänet ennen kuin Gordon onnistuu pakenemaan. Batman yrittää kuntoutua nopeasti tietäen, että kuolleiden määrä kasvaa päivittäin ellei saalistajaa saada eliminoitua. Kansalliskaarti ja SWAT -iskuryhmä liittyvät mukaan operaatioon Predatorin tappamiseksi, mutta Batman tietää näiden saavan aikaan enemmän kuolemia kuin pelastettuja henkiä. Batman, joka hädin tuskin pystyy vielä kävelemään vammojensa vuoksi, aloittaa viimeisen Predatoria vastaan käytävän taistelun suunnittelun. Hän lisää pukuunsa tukirangan, jonka avulla hän pystyy kamppailemaan loukkaantuneena. Predatorin ja Batmanin kamppailu jatkuu läpi kaupungin - se alkaa Gotham Cityn poliisilaitoksen katolla, jatkuu Lepakkoluolassa ja päättyy lopulta Waynen kartanon laitamille. Batman onnistuu päihittämään Predatorin juuri, kun sen alus tämän lajitoverit mukanaan saapuu paikalle. Epäonnistuneena Predator tekee itsemurhan, ja Predatorien “vanhin” lahjoittaa Batmanille voitonmerkiksi miekan, jolla Predator teki itsemurhansa. Batman vakuuttuu siitä, etteivät Predatorit enää palaa Gothamiin. Luokka:Batman Luokka:Predator Luokka:DC Comicsin sarjakuvat Luokka:Sarjakuvalyhytsarjat
Bibionomorpha

Bibionomorpha (”karvasääskimäiset”) on sääskiin kuuluva kaksisiipisten osalahkohttp://www.itis.gov/servlet/SingleRpt/SingleRpt?search_topic=TSN&search;_value=121303http://bugguide.net/node/view/97796. Useimpien lajien toukat elävät maaperässä ja ovat saprotrofeja tai syövät sienirihmastoa. Cecidomyiidae-heimon äkämäsääsket aiheuttavat äkämiä kasveihin. Sciaridae-heimon harsosääskien toukat muodostavat joskus käärmemäisiä massaesiintymiä, joista käytetään nimitystä aarremato. == Lähteet == Luokka:Sääsket
Paulo Radmilovic

Paulo Francesco Radmilovic (5. maaliskuuta 1886 Cardiff - 29\. syyskuuta 1968 Weston-super-Mare) oli walesilainen vesipalloilija ja uimari, joka voitti molemmissa lajeissa olympiakultaa. Radmilovic syntyi Cardiffissa Dubrovnikista lähtöisin olleen kroaatin Antun Radmilovićin kolmantena poikana. Hänen äitinsä oli Cardiffissa syntynyt irlantilaisten jälkeläisten tytär. Radmilovic debytoi Walesin vesipallomaajoukkueessa 15-vuotiaana vuonna 1901. Hän urheili kansainvälisellä tasolla vesipallossa ja uinnissa lähes 30 vuotta. Paulo Radmilovicin olympiaura alkoi uimarina Ateenan välikisoissa vuonna 1906. Siellä hän sijoittui neljänneksi 100 metrin vapaauinnissa ja viidenneksi 400 metrillä. Lontoon olympialaisissa 1908 hän voitti kultaa Britannian vesipallojoukkueessa, joka löi finaalissa Belgian 9–2 Radmilovicin tehdessä kaksi maalia. Hänestä tuli ensimmäinen walesilainen olympiakultamitalisti. Kaksi päivää myöhemmin hän kilpaili toisella osuudella 4 × 200 metrin vapaauintiviestissä, koska yksi kilpailijoista oli sairastunut. Kisa päättyi dramaattisesti, kun ankkuriosuudella ylivoimaisesti johtanut Unkarin Zoltán Halmay lähes menetti tajuntansa ja brittien Henry Taylor ui neljän sekunnin voittoon. Radmilovic ui myös kolme henkilökohtaista vapaauintimatkaa, mutta ei saavuttanut finaalipaikkoja. Kolmannen olympiakultansa Radmilovic voitti Tukholman kisoista 1912. Brittien vesipallojoukkue kukisti finaalissa itävaltalaiset maalein 8–0. Radmilovicim neljäs kulta tuli kiihkeässä vesipallofinaalissa Belgiaa vastaan vuoden 1920 Antwerpenin kisoista. Radmilovic oli mukana myös vuosien 1924 ja 1928 olympialaisissa, mutta ei saavuttanut niistä mitaleita. Radmilovicin neljä olympiakultaa säilyi brittien ennätyksensä vuoteen 2000, jolloin soutaja Steve Redgrave voitti viidennen olympiakultansa. Radmilovic valittiin International Swimming Hall of Fameen vuonna 1967. == Lähteet == Luokka:Brittiläiset olympiavoittajat Luokka:Brittiläiset uimarit Luokka:Brittiläiset vesipalloilijat Luokka:Vuonna 1886 syntyneet Luokka:Vuonna 1968 kuolleet
John Watson

John Watson on yleinen nimi. Se voi tarkoittaa muun muassa seuraavia henkilöitä: *John Broadus Watson, behaviorismin perustaja *John Christian Watson, Australian kolmas pääministeri *John Watson, kilpa-ajaja *John L. Watson, shakkikirjailija *John Watson Foster, yhdysvaltalainen kenraali ja diplomaatti *Johnny "Guitar" Watson, muusikko ==Kuvitteelliset henkilöt== * Tohtori John H. Watson, Sherlock Holmesin avustaja
Aaron Alexandre

Aaron Alexandre (1766–1850) oli saksalais-englantilais-ranskalainen kirjailija, opettaja ja shakinpelaaja. Alexandre syntyi Hohenfeldissä ja oli vanhin perheen kolmesta veljestä. Hänestä tuli rabbi ja hän antoi luentoja hepreaksi ja ranskaksi. Hän muutti Pariisiin vuonna 1793, jossa hän opetti saksaa useissa yliopistoissa. Lopulta Alexandre päätyi shakin pariin ja shakista tuli hänen päätyönsä. Alexandre kirjoitti kaksi merkittävää shakkikirjaa: Encyclopédie des Échecs (1837) ja The Beauties of Chess. Näistä aiemmassa hän ensimmäisenä käytti kuningatarpuolen tornituksesta merkintää 0-0-0. Johann Allgaier oli jo 1811 käyttänyt tornituksesta notaatiota 0-0, mutta erottanut eri puolten tornitukset kirjainsymbolilla. ==Lähteet== Luokka:Saksalaiset shakinpelaajat Luokka:Ranskalaiset shakinpelaajat Luokka:Brittiläiset shakinpelaajat Luokka:Shakkikirjailijat Luokka:Vuonna 1766 syntyneet Luokka:Vuonna 1850 kuolleet
Alfonson käsikirjoitus

Alfonson käsikirjoitus (Libro de los juegos) on 98 sivusta koostuva vuonna 1283 valmistunut shakkia ja muita harrasteita koskeva käsikirjoitus. Sen ensimmäiset seitsemän osaa käsittelevät kokonaan shakkia ja sisältävät 103 shakkitehtävää. Seuraavissa neljässä osassa on 14 satushakkitehtävää ja useita shakkivarianttikuvauksia. ==Lähteet== Luokka:Shakin historia Luokka:Käsikirjoitukset Luokka:1280-luku
Estadio Manuel Martínez Valero

Estadio Manuel Martínez Valero on jalkapallostadion Elchen kaupungissa Espanjassa. Sitä käytetään Elche CF:n kotiotteluissa. Vuonna 1976 valmistuneelle stadionille mahtuu noin 36 000 katsojaa. Stadion on nimetty Elche CF:n entisen puheenjohtajan Manuel Martínez Valeron mukaan. Alun perin se tunnettiin yksinkertaisesti nimellä Nuevo Estadio ().Estadio Martínez Valero Elche CF. Viitattu 17.8.2008. Stadionilla pelattiin vuoden 1982 MM- kilpailuiden alkulohkon C otteluita. Myös Espanjan maajoukkue on pelannut otteluitaan stadionilla.La Selección en Elche Elche CF. Viitattu 17.8.2008. == Lähteet == == Aiheesta muualla == * Stadionin esittely Elche CF:n sivustolla Luokka:Espanjan jalkapallostadionit Luokka:Alicanten maakunta
Tabanomorpha

Tabanomorpha ("paarmamaiset") on kärpästen osaluokka.http://www.itis.gov/servlet/SingleRpt/SingleRpt?search_topic=TSN&search;_value=130741 Monien lajien naaraat imevät selkärankaisten verta. Tabanomorpha on lajimäärältään melko pieni mutta morfologisesti jonkin verran vaihteleva taksonominen ryhmä, johon kuuluu joukko usein kookkaita kärpäsiä. Osaluokkaan kuuluu sieppokärpästen ja paarmojen lisäksi vain pieni joukko muita lajeja. Tuntosarvet, jotka ovat yleensä tanakanoloiset muodostuvat kolmesta jaokkeesta. Tuntosarveen liittyvää aristaa ei ole. Toukat ovat petoja tai saprotrofeja ja elävät kosteassa maaperässä tai vesistöissä. Toukkien vartalossa on perhostoukkien käsnäjalkoja muistuttavia ulokkeita.http://zipcodezoo.com/Key/Animalia/Tabanomorpha_Infraorder.asp http://www.entsoc.org/Pubs/Periodicals/Ann/ANNTOCS/PDF/an050001031p.pdf == Lähteet == Luokka:Kärpäset
Luettelo valtioista, joilla on useampi kuin yksi pääkaupunki

384px|thumb|Valtiot, joilla on useampi kuin yksi pääkaupunki. Intia, Saksa, Serbia, Montenegro, Libya, Filippiinit, Kiina ja Ranska ovat mukana vanhan pääkaupunkinsa takia. Tämä on luettelo valtioista, joilla on useampi kuin yksi pääkaupunki eli joissa valtion hallinnolliset elimet sijaitsevat useammassa kuin yhdessä kaupungissa. Israel ei ole tässä listassa, sillä sen pääkaupunki on kiistanalainen. Tel Avivissa sijaitsee monien valtioiden suurlähetystöjä, mutta maan parlamentti eli Knesset sijaitsee Jerusalemissa. Yhdistyneen Saksan pääkaupunki on Berliini. Suuri osa keskushallinnon toimintoja sijaitsee kuitenkin edelleen entisen Länsi-Saksan pääkaupungissa Bonnissa. ==Nykyiset== Valtio Pääkaupungit Tietoja Porto-Novo lainsäädännöllinen pääkaupunki Cotonou hallinnollinen pääkaupunki Sucre perustuslaillinen pääkaupunki La Paz hallinnollinen pääkaupunki Santiago hallinnollinen pääkaupunki Valparaíso lainsäädännöllinen pääkaupunki Nanjing virallinen pääkaupunki Taipei hallinnollinen pääkaupunki Yamoussoukro virallinen pääkaupunki Abidjan hallinnollinen pääkaupunki Tbilisi hallinnollinen pääkaupunki Kutaisi lainsäädännöllinen pääkaupunki Kuala Lumpur lainsäädännöllinen pääkaupunki Putrajaya hallinnollinen pääkaupunki Podgorica lainsäädännöllinen ja hallinnollinen pääkaupunki Cetinje valtionpäämiehen virkakaupunki Amsterdam virallinen pääkaupunki Haag hallinnollinen pääkaupunki Pretoria hallinnollinen pääkaupunki Kapkaupunki lainsäädännöllinen pääkaupunki Bloemfontein juridinen pääkaupunki Sri Jayawardenepura Kotte lainsäädännöllinen pääkaupunki Colombo virallinen pääkaupunki Mbabane hallinnollinen pääkaupunki Lobamba lainsäädännöllinen pääkaupunki Dodoma lainsäädännöllinen pääkaupunki Dar es Salaam hallinnollinen pääkaupunki == Historialliset == Valtio Vuosina Pääkaupunki Asema 1776–1818 Kabul kesäpääkaupunki Peshawar syyspääkaupunki 1937–1945 Nanjing nukkevaltion pääkaupunki Chongqing Kuomintangin väliaikainen pääkaupunki 1945–1991 Nanjing hallinnollinen, lainsäädännöllinen ja oikeudellinen pääkaupunki Taipei Kuomintangin hallussa olevan Kiinan tasavallan väliaikainen pääkaupunki Taiwanissa 1948–1972 Pjongjang hallinnollinen pääkaupunki Soul virallinen ja perustuslaillinen pääkaupunki 1949–1999 Länsi-Berliini/Berliini virallinen ja lainsäädännöllinen pääkaupunki (de jure 1949–1990) Bonn hallinnollinen pääkaupunki 1858–1947 Kalkutta (1858–1911) talvipääkaupunki Delhi (1911–1947) Shimla syyspääkaupunki 1947–1975 Vientiane hallinnollinen pääkaupunki Luang Phabang kuninkaallinen pääkaupunki 1951–1969 Tripoli kaksi kuninkaallista pääkaupunkia Bengasi 1974–1994 Lilongwe hallinnollinen ja oikeudellinen pääkaupunki Zomba lainsäädännöllinen pääkaupunki 1948–1976 Quezon City virallinen pääkaupunki Manila de facto -pääkaupunki 1901–1976 Baguio kesäpääkaupunki 2003–2006 Belgrad hallinnollinen ja lainsäädännöllinen pääkaupunki Podgorica juridinen pääkaupunki == Lähteet == Useampi kuin yksi pääkaupunki de:Hauptstadt#Staaten und subnationale Entitäten mit mehreren Hauptstädten
Seraja Lošad

thumb|175px|Muistomerkki Seraja Lošadin puolustajille. Seraja Lošad () on entinen rannikkotykistöpatteri Leningradin alueen Lomonosovin piirin Lepäsin kunnassa. Se sijaitsee Suomenlahden etelärannalla Sosnovyi Borista koilliseen lähellä Harjavallan kylää. Seraja Lošadin rannikkopatteri perustettiin vuonna 1911 samannimiselle niemelle osaksi Pietarin kaupungin puolustusta. Samaan aikaan rakennettiin myös lähellä sijaitseva Yhinmäen linnoitus sekä Inon patteri Suomenlahden vastarannalle. Kesäkuussa 1919 Seraja Lošad ja Yhinmäki antautuivat kenraali Aleksandr Rodzjankon armeijakunnassa taistelleelle Länsi- Inkerin rykmentille. Toisessa maailmansodassa se toimi osana Oranienbaumin sillanpääaseman puolustusta. Sodan jälkeen se jäi pois käytöstä. Luokka:Rannikkopuolustus Luokka:Lomonosovin piiri
Frangi

Frangi (frLyhenneluettelo, Kotus) tarkoittaa seuraavia rahayksikköjä: * Belgian frangi, BEF, Belgian rahayksikkö vuoteen 2002 * Burundin frangi, BIF, Burundin rahayksikkö * CFA-frangi, XAF ja XOF, Beninin, Burkina Fason, Gabonin, Guinea-Bissaun, Kamerunin, Keski-Afrikan tasavallan, Kongon tasavallan, Malin, Nigerin, Norsunluurannikon, Päiväntasaajan Guinean, Senegalin, Togon ja Tšadin rahayksikkö * CFP-frangi, XPF, Ranskan Polynesian, Uuden-Kaledonian sekä Wallis- ja Futunasaarten rahayksikkö * Djiboutin frangi, DJF, Djiboutin rahayksikkö * Guinean frangi, GNF, Guinean rahayksikkö * Komorien frangi, KMF, Komorien rahayksikkö * Kongon frangi, CDF, Kongon demokraattisen tasavallan rahayksikkö * Luxemburgin frangi, LUF, Luxemburgin rahayksikkö vuoteen 2002 * Madagaskarin frangi, MGF, Madagaskarin rahayksikkö vuoteen 2005 * Malin frangi, Malin rahayksikkö vuosina 1962–1984 * Ranskan frangi, FRF, Ranskan, Monacon ja Andorran rahayksikkö vuoteen 2002 * Ranskan Länsi-Afrikan frangi, Ranskan Länsi-Afrikan siirtomaiden rahayksikkö 1903–1945 * Ruandan frangi, RWF, Ruandan rahayksikkö * Saarlandin frangi, Saarlandin rahayksikkö 1948–1959 * Sveitsin frangi, CHF, Sveitsin ja Liechtensteinin rahayksikkö. * Tunisian frangi, F, Tunisian rahayksikkö 1891–1958 == Lähteet ==
Harjavalta (Inkeri)

Harjavalta () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Harjavallanjärven itärannalla 14 kilometriä Lepäsistä länteen. Kylässä on 401 asukasta (vuonna 2015). ==Historia== Harjavalta- nimellä on aiemmin tarkoitettu nykyistä laajempaa aluetta. Kaprion kihlakunnan Kargalin pogostaan kuuluneet kolme Harjavallan kylää mainitaan Vatjan viidenneksen verokirjassa vuonna 1500. Ruotsalaisten 1600-luvun alussa laatimassa maakirjassa esiintyy myös Harjavallan vieressä sijainnut Achuola. 1700-luvulla Aleksandr Menšikovin maaomaisuutta jaettaessa Harjavalta jaettiin kahtia. Järven pohjoisrannan hiekkaharjulla sijainnut Harjavalta eli Harmaala annettiin kenraalimajuri Stepan Šepeljoville, kun taas toinen Harjavalta eli Agvaly sekä Pulkkala ja Mustalahti lahjoitettiin keisarinna Elisabetin suosikille Aleksei Razumovskille. Jälkimmäisen perilliset myivät Harjavallanjärven itärannalla sijainneen kylän vuonna 1822 valtioneuvos Dmitri Dobržanskille, joka perusti sinne pienen Aljutinan kartanon.Dvorjanskije usadby, s. 9–10. Peter von Köppenin mukaan vuonna 1848 Harjavallassa asui 70 Hevaan ortodoksiseen seurakuntaan kuulunutta inkerikkoa ja 20 Kaprion luterilaiseen seurakuntaan kuulunutta äyrämöistä. Vuonna 1862 kylässä oli 14 taloa ja 89 asukasta ja kartanossa 10 asukasta. Talonpojat olivat kartanonomistajan maaorjia. 1800-luvun loppupuolella ja 1900-luvun alussa Harjavalta kuului Pietarin kuvernementin Pietarhovin kihlakunnan Hevaan kuntaan. Harjavallan kartanon omistanut kauppias Ivan Voronin rakennutti lähikylien talonpoikia varten vuonna 1903 valmistuneen ortodoksisen Pyhän Kolminaisuuden kirkon. Venäläistyylisen yksikupolisen kirkon on suunnitellut Vasilli Kosjakov. Maisemasta kaukaa erottuva juhlava kirkko, kartanon puinen päärakennus ja puistoalue ovat säilyneet.Dvorjanskije usadby, s. 12–14. Nimenä Harjavalta saattaa olla tullut Harmaalan sijainnista Suomenlahden ja Harjavallanjärven väliin jäävällä hiekkaharjukannaksella, siis osista harja ja valta. Valta-sanan merkitys olisi tällöin vastaava kuin viron kielen vald- sanalla: 'kunta'. Kyseessä olisi tällöin harjulla sijainnut asuinpaikka tai hallintoalue. Suomen Harjavallan nimeä on selvitetty laajemmin. ==Nykyaika== Nykyinen Harjavallan kylä sijaitsee sotilasalueella, mutta sen rakennukset on siirretty kunnanhallinnolle. Se koostuu osin kerrostaloista ja matalista asuintaloista, joissa on vesijohto ja keskuslämmitys. Kylän ohi kulkee Pietarin ja Ruutsian välinen asfaltoitu maantie, jolta on linja-autoyhteydet Lepäsiin, Lomonosoviin, Pietariin ja Sosnovyi Boriin. Palveluihin kuuluvat lääkintäasema ja kauppa. Lähistöllä sijaitsee pieni lomakylä sekä entinen rannikkopatteri Seraja Lošad. ==Lähteet== * ===Viitteet=== Luokka:Kaprion kylät Luokka:Lomonosovin piiri
George Allen

George Allen (1808 – 1876) oli yhdysvaltalainen kreikan kielen professori. Allen kirjoitti kirjan The Life of Philidor, musician and chess-player. Kirja käsitteli François-André Danican Philidoria ja julkaistiin vuonna 1858. Allen oli myös sukua Ethan Allenille. ==Lähteet== Luokka:Yhdysvaltalaiset kirjailijat Luokka:Vuonna 1808 syntyneet Luokka:Vuonna 1876 kuolleet
Harmaala (Inkeri)

Harmaala () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden ja Harjavallanjärven välisellä kannaksella 17 kilometriä Lepäsistä länteen. Kylässä on 194 asukasta (vuonna 2015). Harmaala oli aikoinaan osa Kaprion kihlakunnan Kargalin pogostan Harjavallan kylää, joka mainitaan Vatjan viidenneksen verokirjassa vuonna 1500. Harjavallanjärven pohjoispuolella sijaitseva kylänosa lahjoitettiin 1700-luvulla kenraalimajuri Stepan Šepeljoville, jolta kylä sai venäjänkielisen nimensä. Vuonna 1848 Harmaalassa asui 49 Hevaan ortodoksiseen seurakuntaan kuulunutta inkerikkoa ja 62 äyrämöistä. Vuonna 1862 kylässä oli 19 taloa ja 89 asukasta, jotka olivat tilanomistajan maaorjia . Myöhemmin Harmaala mainittiin Kaprion luterilaiseen seurakuntaan kuuluneena suomalaisena kylänä. Kylän ohi kulkee Pietarin ja Ruutsian välinen asfaltoitu maantie. Sieltä on linja-autoyhteydet Lepäsiin, Lomonosoviin, Pietariin ja Sosnovyi Boriin. Harmaalassa on toimintansa lopettanut kalatehdas ja pieni huonekaluja valmistava yritys. Kylän länsi- ja itäpuolella on sotilasalue. Palveluihin kuuluvat lääkintäasema ja kauppa. Kesäasukkaiden määräksi arvioidaan yli 200 henkeä. Lähistöllä sijaitsevalle Patterilahdelle (ven. buhta Batareinaja) on suunniteltu Surgutneftegaz-yhtiön öljysatamaa, mutta toistaiseksi sen rakentaminen ei ole edennyt vuonna 1997 muurattua peruskiveä pitemmälle. ==Lähteet== Luokka:Kaprion kylät Luokka:Lomonosovin piiri
Austevoll

Austevoll on kunta Vestlandin läänissä Norjassa. Austevollin kunta perustettiin vuonna 1886, kun se erotettiin Sundin kunnasta. Vuoden 2022 alussa Austevollissa oli 5 283 asukasta. Austevollin kunta koostuu 667 saaresta, ja on pinta-alaltaan Norjan suurin kunta, jolla ei ole alueita mantereella. Austevollin hallinnollinen keskus Storebø sijaitsee Huftarøyn saarella. == Media == Paikallislehti Marsteinen ilmestyy torstaisin. == Tunnettuja henkilöitä == * Karsten Klepsvik (1952–2025), diplomaatti == Lähteet == ==Aiheesta muualla== *
Austrheim

Austrheim on kunta Vestlandin läänissä Norjassa. Austheimin kunta perustettiin vuonna 1910, kun se erotettiin Lindåsin kunnasta. Fedjen kunta erotettiin Austrheimista vuonna 1947. Vuoden 2022 alussa Austrheimissa oli 2 889 asukasta. ==Talous== Norjan suurin öljynjalostamo ja Euroopan toiseksi vilkkain öljysatama Mongstad sijaitsee Austrheimin ja Alverin rajalla. ==Nähtävyydet== Norjan mantereen läntisin piste Vardetangen sijaitsee Austrheimissa. ==Tunnettuja henkilöitä== * Kornelius Bergsvik (1889–1975), poliitikko ja ministeri == Lähteet == *
Johann Baptist Allgaier

Johann Baptist Allgaier (1763 – 1823) oli saksalainen shakinpelaaja ja kirjailija. Hän syntyi katoliseen perheeseen Saksassa ja aikoi ruveta aikuisena katoliseksi munkiksi. Matkallaan Puolassa hän kuitenkin tutustui shakkiin ja jäi Wieniin asumaan. Hän ohjasi jonkin aikaa Turkkilaista ja alkoi opettamaan shakkia silloisen keisarin sukulaisille. Allgaier palveli Itävallan armeijassa vuodesta 1798 vuoteen 1816 asti ja ryhtyi sen jälkeen shakinpelaajaksi. Hän ansaitsi elantonsa pelaamalla shakkia rahasta ja antamalla oppitunteja. Hän kuoli turvotuksen seurauksena. Allgaierin merkittävimpiin töihin kuuluu Neue theoretisch-praktische Anweisung zum Schachspiel vuodelta 1795. Hän julkaisi uudistetut laitokset vuosina 1802, 1811 ja 1819; myös muita versioita julkaistiin hänen kuolemansa jälkeen. Teos sisältää paljon pelineuvoja ja useita avausmuunnelmia tarkoilla analyyseillä. ==Lähteet== ==Aiheesta muualla== * Luokka:Saksalaiset shakinpelaajat Luokka:Shakkikirjailijat Luokka:Vuonna 1763 syntyneet Luokka:Vuonna 1823 kuolleet
Annamoisio

Annamoisio () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita 3 300 (vuonna 2002) ja kunnassa 6 700 henkeä (vuonna 2006). Annamoision kunta sijaitsee Länsi-Inkerin ylängön pohjoisreunalla ja rajoittuu lännessä Pietarin kaupungin alueeseen. Kunnan hallinnollinen keskus on Annamoision taajama. Lisäksi siihen kuuluvat seuraavat asutuskeskukset: kylät Alakylä (), Hiekka (), Innala (), Kapriola (), Kemppilä (), Kuttusi (), Lesopitomnik (), Pihilä (), Rappula (), Ryömi (), Tammikko (), Timola eli Uusikylä () sekä Somerokankaan () taajama. Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja ja venäläisiä. Luterilaiset kuuluivat Hietamäen seurakuntaan. Monet kylät hävisivät sodan aikaisten väestönsiirtojen seurauksena. Seudun pääelinkeino on maatalous. Suurimmat maatalousyritykset ovat ZAO Pobeda Annamoisiossa ja ZAO Agrostar Somerokankaalla. Nähtävyyksiä ovat ortodoksinen Kaikkien pyhien kirkko ja Šungunovin kartano Kuttusissa sekä apostoli Johanneksen kirkko Annamoisiossa. Kunnan päämies on Mihail Bondarenko, kunnanhallinnon päämies Sergei Boldin. ==Lähteet== Luokka:Hietamäen kylät Luokka:Lomonosovin piirin kunnat
Bømlo

Bømlo on Vestlandin läänissä Norjassa sijaitseva kunta, joka koostuu noin tuhannesta saaresta, joista suurimmat ovat Bømlo (171 km²), Goddo (16 km²) ja Moster (12 km²). Kunnan hallinnollinen keskus on Svortland. Bømlon kunta perustettiin vuonna 1916, kun Finnåsin kunta jaettiin kolmeksi kunnaksi; Bømloksi, Bremnesiksi ja Mosteriksi. Bremnes ja Moster yhdistettiin Bømloon vuonna 1963. Vuoden 2022 alussa Bømlon kunnassa oli 12 061 asukasta. == Media == Paikallislehti Bømlo-nytt ilmestyy kahdesti viikossa. == Tunnettuja henkilöitä == * Knut Arild Hareide (s. 1972), poliitikko * Heine Totland (s. 1970), laulaja ja näyttelijä == Lähteet == == Aiheesta muualla == *
Lentävä sirkus

Lentävä sirkus voi tarkoittaa seuraavia: * Monty Pythonin lentävä sirkus, BBC:n komediasarja vuosilta 1969–1974 * Lentävä sirkus, Alfred Lindin ohjaama mykkäelokuva vuodelta 1912 * "von Richthofenin lentävä sirkus", brittien käyttämä nimitys Manfred von Richthofenin komentamasta lentoyksiköstä Jagdgeschwader 1
Villasi

Villasi () on kylä ja maalaiskunta Leningradin alueen Lomonosovin piirissä Venäjällä. Kylässä on asukkaita 3 100 (vuonna 2002) ja kunnassa 5 500 henkeä (vuonna 2006). Kunta sijaitsee piirin länsiosassa ja rajoittuu Pietarin kaupungin alueeseen. Villasin kylä sijaitsee Tuutarinjärven lounaisrannalla. Sen läpi kulkee Kraasselan, Hatsinan ja Pauluskoin välinen maantie. Kylästä on linja-autoyhteys Pietariin, Hatsinaan, Taaitsaan ja Lomonosoviin. Kilometrin päässä pohjoiseen on Možaiskajan rautatiepysäkki Pietari–Hatsina-radalla. Villasin kunta on perustettu vuonna 2006 ja se käsittää entisen Hovinkylän () volostin. Kunnan hallinnollinen keskus on Villasin kylä. Lisäksi siihen kuuluvat seuraavat kylät: Aropakkasi (), Järveläisi eli Pieni-Karhila (), Kavelahti (), Kotsala eli Muriala (), Myrälä (), Peräkylä (), Pikkola (), Raskela (), Rötsälä (), Saarela eli Karvala (), Saksala (), Vauhkola eli Variksela (). Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja. Luterilaiset kuuluivat Tuutarin ja Skuoritsan seurakuntiin. Monet kylät hävisivät sodan aikaisten väestönsiirtojen seurauksena. Villasin kunnassa Volhonskin maantien varrella sijaitsee Rötsänsillan teollisuusalue. Aiemmin paikalla olivat Koirovan kylät. Alueella toimivat mm. savuketehdas Philip Morris Ižora, Kraft Foodsin kahvipakkaamo ja Ahlersin logistiikkakeskus. YIT:n venäläinen tytäryhtiö YIT Lentek rakentaa sinne 96 hehtaarin teollisuuspuistoa, johon tulee mm. Atrian lihanjalostuslaitos ja Evlin logistiikkakeskus. Rötsälän kylän lähellä on laskettelukeskus Tuutari-park. Järveläisin kylässä toimii maatalousyritys Nagornyi. Villasin nähtävyyksiä on erikoiseen pseudovenäläiseen tyyliin rakennettu majatalo. Kunnan päämies on Andrei Šaronov, kunnanhallinnon päämies Aleksandr Glinin. ==Lähteet== == Aiheesta muualla== * Villasin kunnan sivusto Luokka:Tuutarin kylät Luokka:Lomonosovin piirin kunnat
Eidfjord

Eidfjord on kunta Vestlandin läänissä Norjassa. Eidfjordin kunta perustettiin vuonna 1891, kun se erotettiin Ulvikin kunnasta. Eidfjordin ja Ullensvangin kunnat yhdistettiin 1964 ja erotettiin jälleen omiksi kunnikseen 1977. Vuoden 2022 alussa Eidfjordissa oli 937 asukasta. Eidfjord gamle kyrkje ca 1309.jpg|Eidfjordin vanha kirkko == Lähteet == ==Aiheesta muualla== *
Sara Carrigan

Sara Carrigan OAM (s. 7. syyskuuta 1980 Gunnedah, Uusi Etelä-Wales) on entinen australialainen maantiepyöräilijä. Carriganin suurin saavutus on olympiakulta maantieajosta Ateenan olympialaisista. Hänet on valittu Australian vuoden naispyöräilijäksi vuosina 2002 ja 2003. Kaudella 2006 Carrigan saavutti pronssia Kansainyhteisön kisojen maantieaika-ajossa. Carrigan ilmoitti joulukuussa 2008 lopettavansa uransa. ==Saavutuksia== ;2001 :Australian maantiepyöräilyn mestaruuskilpailut, aika-ajon pronssia :Giro della Toscana, pistekilpailun voitto ;2002 : Australian aika-ajomestari ;2003 : Australian aika-ajomestari :Geelong World Cup, voitto :Tour de l'Aude Cycliste Féminin, 5. (aika-ajo) ja 7b etapin voitto :Thüringen-Rundfahrt, 6. etapin voitto ;2004 :Olympialaisten maantieajomestari :Australian maantiepyöräilyn mestaruuskilpailut, aika-ajon hopeaa :Australian maantiepyöräilyn mestaruuskilpailut, maantieajon pronssia ;2005 :Australian maantiepyöräilyn mestaruuskilpailut, aika-ajon hopeaa :Australian maantiepyöräilyn mestaruuskilpailut, maantieajon hopeaa ;2006 :Kansainyhteisön kisat, maantieaika-ajon pronssia :Australian maantiepyöräilyn mestaruuskilpailut, aika-ajon hopeaa :Australian maantiepyöräilyn mestaruuskilpailut, maantieajon hopeaa ==Lähteet== *Profiili Cyclingwebsite-sivustolla *Profiili, Official site of the 2008 Australian olympic team *Virallinen kotisivu ===Viitteet=== Luokka:Australialaiset maantiepyöräilijät Luokka:Australialaiset olympiavoittajat Luokka:Vuonna 1980 syntyneet Luokka:Elävät henkilöt
Ropsunhovi

Ropsunhovi () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita noin 800 henkeä. Ropsu on myös taajaman vieressä sijaitseva kylä, venäläiseltä nimeltään Mihailovskaja () sekä entinen luterilainen seurakunta Inkerissä. Ropsunhovi sijaitsee 49 kilometriä Pietarista lounaaseen Länsi-Inkerin ylängön Ropsun harjanteilla 120–130 metriä merenpinnan yläpuolella. Sen kautta kulkevat Kuippinan ja Strelnan sekä Paastonkylän ja Kraasselan väliset maantiet. Taajaman läpi virtaa Nuolijoki. Ropsun kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nimi perustuu muinaisvenäläiseen henkilönimeen Hrapša (). 1600-luvulla paikalla oli ruotsalainen aateliskartano. 1700-luvun alussa seudun lähteiden vettä alettiin ohjata Pietarhovin suihkulähteisiin. Eräiden lähteiden vettä käytettiin parannustarkoituksiin. Vuonna 1714 Pietari I lahjoitti rakentamansa kartanon ruhtinas Fjodor Romodanovskille. Myöhemmin se muutettiin keisarin residenssiksi. 1700-luvun puolivälissä rakennettiin arkkitehti Bartolomeo Rastrellin suunnittelema barokkityylinen palatsi ja sitä ympäröivä maisemapuisto. Vuonna 1762 Ropsunhovissa murhattiin Pietari III. Katariina II lahjoitti palatsin suosikilleen kreivi Grigori Orloville. 1800-luvun lopulla palatsi muutettiin klassismin mukaiseksi. Vuonna 1801 palatsi siirtyi Paavali I:n omistukseen ja se toimi tsaariperheen lomanviettopaikkana aina Venäjän vallankumoukseen saakka. Nykyään rappeutunut Ropsunhovin palatsi on yksi Unescon maailmanperintökohteista. Taajamassa on raunioitunut ortodoksinen Jumalansynnyttäjän ilmestyksen kirkko, joka on alun perin rakennettu luterilaiseksi kirkoksi 1600-luvun puolivälissä. Vuosina 1787–1789 rakennetussa Ropsun paperitehtaassa on kalankasvatuksen tutkimuslaitoksen kokeiluasema. Kaksi kilometriä Ropsunhovista pohjoiseen sijaitsee suuri puutarha-alue Novaja Ropša. Ropsu-niminen kylä on myös Leningradin alueen Jaaman piirin Narvusin kunnassa. ==Lähteet== == Aiheesta muualla== * Ropsunhovin taajama Leningradin alueen kulttuuri -tietosanakirjassa * Ropsunhovin palatsi Leningradin alueen kulttuuri -tietosanakirjassa * Jumalansynnyttäjän ilmestyksen kirkko Leningradin alueen kulttuuri -tietosanakirjassa Luokka:Ropsun kylät Luokka:Lomonosovin piirin kunnat